ddrg/super_eurlex huggingface dataset:
12)

Punkt 3.3.1, 3.3.2 og 3.3.3 affattes således: »3.3.1. Beregning af de fasespecifikke NEDC-CO2-værdier for køretøj H De fasespecifikke NEDC-værdier for køretøj H beregnes som følger: NEDC CO 2, p,H = NEDC CO 2, p,H,c · CO 2, AF,H hvor: p er NEDC-fasen »UDC« eller »EUDC« NEDC CO2,p,H,c er korrelationsværktøjets simulerede NEDC-CO2-værdi for fase p omhandlet i punkt 3.1.2 eller, hvis relevant, det fysiske måleresultat som omhandlet i punkt 3.2.2 NEDC CO2,p,H er den fasespecifikke NEDC-værdi for køretøj H for den relevante fase p, gCO2/km CO2,AF,H er justeringsfaktoren for køretøj H beregnet som forholdet mellem NEDC-CO2-værdien bestemt i overensstemmelse med punkt 3.2 og korrelationsværktøjets simulerede NEDC-prøvningsresultat omhandlet i punkt 3.1.2, eller, hvis relevant, det fysiske måleresultat. 3.3.2. Beregning af de fasespecifikke NEDC-CO2-værdier for køretøj L De fasespecifikke NEDC-værdier for køretøj L beregnes som følger: NEDC CO 2, p,L = NEDC CO 2, p,L,c · CO 2, AF,L hvor: p er NEDC-fasen »UDC« eller »EUDC« NEDC CO2,p,L,c er korrelationsværktøjets simulerede NEDC-CO2-værdi for fase p omhandlet i punkt 3.1.2 eller, hvis relevant, det fysiske måleresultat som omhandlet i punkt 3.2.2 NEDC CO2,p,L er den fasespecifikke NEDC-værdi for køretøj L for den relevante fase p, gCO2/km CO2,AF,L er justeringsfaktoren for køretøj L beregnet som forholdet mellem NEDC-CO2-værdien bestemt i overensstemmelse med punkt 3.2 og korrelationsværktøjets simulerede NEDC-prøvningsresultat omhandlet i punkt 3.1.2, eller, hvis relevant, det fysiske måleresultat. 3.3.3. Beregning af NEDC-brændstofforbrug for køretøj H og L 3.3.3.1. Beregning af NEDC-brændstofforbrug (kombineret) NEDC-brændstofforbruget (kombineret) for køretøj H og L beregnes under anvendelse af de kombinerede NEDC-CO2-emissioner bestemt i overensstemmelse med punkt 3.2 og bestemmelserne i bilag XII til forordning (EF) nr. 692/2008. Emissionerne af andre forurenende stoffer, der er relevante for beregningen af brændstofforbrug (carbonhydrider, carbonmonoxid) anses for at være lig med 0 (nul) g/km. 3.3.3.2. Beregning af det fasespecifikke NEDC-brændstofforbrug Det fasespecifikke NEDC-brændstofforbrug for køretøj H og L beregnes under anvendelse af de fasespecifikke NEDC-CO2-emissioner bestemt i overensstemmelse med punkt 3.3 og bestemmelserne i bilag XII til forordning (EF) nr. 692/2008. Emissionerne af andre forurenende stoffer, der er relevante for beregningen af brændstofforbrug (carbonhydrider, carbonmonoxid), anses for at være lig med 0 (nul) g/km.«
BILAG

I bilag I i forordning (EF) nr. 881/2002 udgår følgende punkter under overskriften »Fysiske personer«:

»Ahmad Zerfaoui (alias a) Abdullah, b) Abdalla, c) Smail, d) Abu Khaoula, e) Abu Cholder, f) Nuhr). Fødselsdato: 15.7.1963. Fødested: Chréa, Algeriet. Nationalitet: algerisk. Andre oplysninger: a) tidligere medlem af the Organization of Al-Qaida in the Islamic Maghreb, b) bekræftet død i det nordlige Mali den 19.9.2006. Den i artikel 2a, stk. 4, litra b), omhandlede dato: 3.5.2004.«
En cirkulær artikel med en diameter på ca. 500 mm og en vægt på ca. 23 kg. Den består af kuglegrafitstøbejern (SG-jern, EN-GJS-500-7). Artiklen er belagt med sort bitumen (asfalt) til beskyttelse mod korrosion. Artiklen er certificeret i henhold til standard EN 124 (nedløbsriste og brønddæksler til områder med motor- og gangtrafik) og anvendes som kloakdæksel (f.eks. til regnvandskloaker). Se billedet (*1).

7325 99 10
(4)

Laminerede limtræsprodukter, som er omfattet af den harmoniserede standard EN 14080, og produkter af fingerskarret konstruktionstræ, der er omfattet af den harmoniserede standard EN 15497, bør derfor anses for at opfylde en bestemt ydeevneklasse for reaktion ved brand, der er fastlagt i Kommissionens delegerede forordning (EU) 2016/364, på de relevante betingelser uden behov for yderligere prøvning.
(3)

Bilaget til gennemførelsesforordning (EU) nr. 1191/2014 bør ændres for så vidt angår strukturen af de påkrævede oplysninger om visse egenskaber for hydrofluorcarboner (HFC) for at bringe den i overensstemmelse med det indberetningsformat, der anvendes af parterne i Montreal-protokollen om stoffer, der nedbryder ozonlaget, i Wienerkonventionen om beskyttelse af ozonlaget (3) (Montreal-protokollen). Dette vil sætte Unionen i stand til at opfylde sine indberetningsforpligtelser ifølge Montreal-protokollen. Af samme grund bør der også være krav om indberetning af oplysninger om bestemmelseslande for eksporterede mængder og oprindelseslande for importerede mængder fra 2020, hvilket forventes at give tilstrækkelig tid til at tilpasse det elektroniske indberetningsværktøj.
c)

Kontingent for brudris henhørende under KN-kode 1006 40 00, jf. artikel 1, stk. 1, litra c), i gennemførelsesforordning (EU) nr. 1273/2011: Oprindelse Løbenummer Tildelingskoefficient for delperioden juli 2017 Thailand 09.4149 — (4) Australien 09.4150 — (5) Guyana 09.4152 — (5) USA 09.4153 — (4) Andre oprindelser 09.4154 78,636985 %
I bilag II, tillæg 1, affattes punkt 1 således:

»1. INDLEDNING

Dette tillæg beskriver metoden til bestemmelse af gasemissioner på grundlag af målinger i køretøj under kørsel ved hjælp af bærbare emissionsmålingssystemer (herefter benævnt »PEMS«). De forurenende emissioner fra motorens udstødning, der skal måles, omfatter følgende komponenter: carbonmonoxid, samlede carbonhydrider og nitrogenoxider for motorer med kompressionstænding og carbonmonoxid, andre carbonhydrider end methan, methan og nitrogenoxider for motorer med styret tænding. Desuden skal carbondioxid måles for at gøre det muligt at foretage de beregningsprocedurer, der er beskrevet i punkt 4.

For motorer, som drives af naturgas, kan fabrikanten, den tekniske tjeneste eller den godkendende myndighed vælge at måle kun de samlede carbonhydridemissioner (THC) i stedet for at måle emissionen af methan og andre carbonhydrider end methan. I så fald er emissionsgrænsen for de samlede carbonhydridemissioner den samme som den, der er fastsat i bilag I til forordning (EF) nr. 595/2009 for methanemissioner. Med henblik på beregning af overensstemmelsesfaktorer i henhold til punkt 4.2.3 og 4.3.2 i dette tillæg er den gældende grænse i så henseende kun emissionsgrænsen for methan.

For motorer, som drives af naturgas, kan fabrikanten og den tekniske tjeneste eller den godkendende myndighed vælge at måle kun de samlede carbonhydridemissioner (THC) i stedet for at måle emissionen af andre carbonhydrider end methan. I så fald er emissionsgrænsen for de samlede carbonhydridemissioner den samme som den, der er fastsat i bilag I til forordning (EF) nr. 595/2009 for andre carbonhydrider end methan. Med henblik på beregning af overensstemmelsesfaktorer i henhold til punkt 4.2.3 og 4.3.2 i dette tillæg er den gældende grænse i så henseende kun emissionsgrænsen for methan.«.
(6)

I betragtning af Sloveniens forbehold på grund af risikoen for at vildlede forbrugerne og i et forsøg på at finde en løsning, der er tilfredsstillende for alle de berørte producenter, og som de berørte medlemsstater kan støtte op om, finder Kommissionen det hensigtsmæssigt at præcisere, under hvilke betingelser sortsnavnet »Teran« kan anføres ved mærkningen af produkter, der er omfattet af oprindelsesbetegnelsen, under hensyntagen til de betingelser, som Kroatien underlægger sine egne producenter.
DA Den Europæiske Unions Tidende L 190/11

KOMMISSIONENS GENNEMFØRELSESFORORDNING (EU) 2017/1355

af 20. juli 2017

om minimumssalgsprisen for skummetmælkspulver i forbindelse med den 11. dellicitation i den licitationsprocedure, der blev indledt ved gennemførelsesforordning (EU) 2016/2080

EUROPA-KOMMISSIONEN HAR —

under henvisning til traktaten om Den Europæiske Unions funktionsmåde,

under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (1),

under henvisning til Kommissionens gennemførelsesforordning (EU) 2016/1240 af 18. maj 2016 om gennemførelsesbestemmelser til Europa-Parlamentets og Rådets forordning (EU) nr. 1308/2013 for så vidt angår offentlig intervention og støtte til privat oplagring (2), særlig artikel 32, og

ud fra følgende betragtninger:

(1) Ved Kommissionens gennemførelsesforordning (EU) 2016/2080 (3) indledes der en procedure for salg af skummetmælkspulver ved licitation.

(2) På grundlag af de bud, der er modtaget i forbindelse med den 11. dellicitation, bør der ikke fastsættes en minimumssalgspris.

(3) Foranstaltningerne i denne forordning er i overensstemmelse med udtalelse fra Komitéen for den Fælles Markedsordning for Landbrugsprodukter —

VEDTAGET DENNE FORORDNING:

Artikel 1

I forbindelse med den 11. dellicitation for salg af skummetmælkspulver inden for rammerne af den licitationsprocedure, der er indledt ved gennemførelsesforordning (EU) 2016/2080, og hvortil fristen for indgivelse af bud udløb den 18. juli 2017, fastsættes der ikke nogen minimumssalgspris.

Artikel 2

Denne forordning træder i kraft på dagen for offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 20. juli 2017. På Kommissionens vegne For formanden Jerzy PLEWA Generaldirektør Generaldirektoratet for Landbrug og Udvikling af Landdistrikter

(1) EUT L 347 af 20.12.2013, s. 671.

(2) EUT L 206 af 30.7.2016, s. 71.

(3) Kommissionens gennemførelsesforordning (EU) 2016/2080 af 25. november 2016 om indledning af en licitationsprocedure for salg af skummetmælkspulver (EUT L 321 af 29.11.2016, s. 45).
(4)

De mængder, som er omfattet af ansøgninger om importlicens og ansøgninger om importrettigheder, som er indgivet i perioden 1. juli 2017-7. juli 2017 for delperioden 1. oktober 2017-31. december 2017, er for visse kontingenter mindre end de disponible mængder. Det bør derfor fastslås, hvilke mængder der ikke er ansøgt om licens for, og disse mængder bør lægges til den mængde, som er fastsat for den følgende kontingentdelperiode.
»4.

Tilberedte næringsmidler fremstillet af mel, gryn, groft mel, stivelse eller maltekstrakt henhørende under pos. 1901 og af varer henhørende under pos. 0401 til 0404, i form af afmålte doser såsom kapsler, tabletter, pastiller og piller med henblik på anvendelse som kosttilskud, er udelukket fra tarifering under pos. 1901. Det er ikke blot ingredienserne, der er karaktergivende for kosttilskuddene, men også deres specifikke præsentationsform, som viser, at de tjener som kosttilskud, idet dosen for kosttilskuddene, den måde, hvorpå de optages, og det sted, hvor de formodes at indsætte deres virkning, afgøres heraf. Sådanne tilberedte næringsmidler tariferes under pos. 2106, for så vidt de ikke er tariferet andetsteds.«.
a)

I kapitel 17 affattes supplerende bestemmelse 4 og 5 således: »4. For varer henhørende under underpos. 1702 20 10, 1702 60 95 og 1702 90 71 bestemmes indholdet af sukker (sakkarose, fruktose, glukose og maltose, hvor fruktose og glukose er udtrykt som sakkarose) ved hjælp af højtryksvæskekromatografi (HPLC) efter følgende formel: S + 0,95 × (F + G) + M hvor: »S« er sakkaroseindhold bestemt ved HPLC »F« er fruktoseindhold bestemt ved HPLC »G« er glukoseindhold bestemt ved HPLC »M« er maltoseindhold bestemt ved HPLC. For varer henhørende under underpos. 1702 60 80, 1702 90 80 og 1702 90 95 bestemmes indholdet af sakkarose, herunder indholdet af andet sukker omregnet til sakkarose, ved refraktometermetoden (udtrykt i Brix-grader i overensstemmelse med bilaget til Kommissionens gennemførelsesforordning (EU) nr. 974/2014 (*1). For varer henhørende under underpos. 1702 60 80 og 1702 90 80 omregnes resultaterne til sakkarose, ved at Brix-graderne multipliceres med en koefficient på 0,95. 5. Ved »isoglukose« (underpos. 1702 30 10, 1702 40 10, 1702 60 10 og 1702 90 30) forstås en vare, der er fremstillet på basis af glukose eller polymerer deraf, med et fruktoseindhold i tør tilstand på 10 vægtprocent og derover. For varer henhørende under disse underpositioner bestemmes indholdet af sakkarose, herunder indholdet af andet sukker omregnet til sakkarose, ved refraktometermetoden (udtrykt i Brix-grader i overensstemmelse med bilaget til gennemførelsesforordning (EU) nr. 974/2014). (*1) Kommissionens gennemførelsesforordning (EU) nr. 974/2014 af 11. september 2014 om fastlæggelse af refraktometermetoden til måling af det opløselige tørstofindhold i varer forarbejdet på basis af frugt og grøntsager med henblik på deres tarifering i den kombinerede nomenklatur (EUT L 274 af 16.9.2014, s. 6).«"
(4)

Hvad angår risikoen for at varer, som ikke har oprindelse i Amerikas Forenede Stater, vil kunne importeres under toldkontingentet, hvis forpligtelsen afskaffes, er det i henhold til artikel 61 i forordning (EU) nr. 952/2013 (4) allerede muligt for toldmyndighederne at kræve, at klarererne skal fremlægge yderligere bevis for varernes oprindelse, jf. artikel 57-59 i Kommissionens gennemførelsesforordning (EU) 2015/2447 (5). Den korrekte anvendelse af reglerne kan således sikres, også selv om forpligtelsen til at fremlægge et oprindelsescertifikat fjernes for at lette eksportørernes administrative byrde.
Artikel 6 affattes således:

»Artikel 6

1. For blød hvede af høj kvalitet stiller importøren over for den kompetente myndighed en særlig sikkerhed på 95 EUR pr. ton på dagen for antagelsen af angivelsen om overgang til fri omsætning, undtagen hvis angivelsen ledsages af et overensstemmelsescertifikat udstedt af Federal Grain Inspection Service (FGIS) eller Canadian Grain Commission (CGC) i overensstemmelse med artikel 7, stk. 2, første afsnit, litra b) eller c).

Hvis importtolden dog suspenderes for alle kvalitetskategorier af blød hvede i henhold til artikel 219 i Europa-Parlamentets og Rådets forordning (EU) nr. 1308/2013 (*2), kræves der ikke en særlig sikkerhedsstillelse for hele den periode, i hvilken importtolden er suspenderet.

2. For hård hvede stiller importøren over for den kompetente myndighed en særlig sikkerhed på dagen for antagelsen af angivelsen om overgang til fri omsætning, undtagen hvis angivelsen ledsages af et overensstemmelsescertifikat udstedt af Federal Grain Inspection Service (FGIS) eller Canadian Grain Commission (CGC) i overensstemmelse med artikel 7, stk. 2, første afsnit, litra b) eller c).

Størrelsen af den særlige sikkerhedsstillelse er lig med forskellen mellem den højeste importtold og tolden for den anførte kvalitet på dagen for antagelsen af angivelsen om overgang til fri omsætning plus et tillæg på 5 EUR pr. ton. Hvis den gældende importtold for de forskellige kvaliteter af hård hvede er nul, kræves der dog ingen særlig sikkerhedsstillelse.

(*2) Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (EUT L 347 af 20.12.2013, s. 671).«"
(3)

Da afgørelse (EU) 2017/1340 falder ind under anvendelsesområdet for traktaten om Den Europæiske Unions funktionsmåde, er lovgivning på EU-plan nødvendig for at give nævnte afgørelse virkning, navnlig for at sikre, at de økonomiske aktører i alle medlemsstaterne anvender den ensartet.
(3)

Det er nødvendigt at indføre forskrifter på EU-plan for at gennemføre foranstaltningerne, navnlig for at sikre, at de økonomiske aktører i alle medlemsstater anvender dem på samme måde.
2.

»(10) Green Pine Associated Corporation (alias (a) CHO'NGSONG UNITED TRADING COMPANY; b) CHONGSONG YONHAP; c) CH'O'NGSONG YO'NHAP; d) CHOSUN CHAWO'N KAEBAL T'UJA HOESA; e) JINDALLAE; f) KU'MHAERYONG COMPANY LTD; g) NATURAL RESOURCES DEVELOPMENT AND INVESTMENT CORPORATION; h) SAEINGP'IL COMPANY). Adresse: a) c/o Reconnaissance General Bureau Headquarters, Hyongjesan-Guyok, Pyongyang, North Korea, b) Nungrado, Pyongyang, DPRK. Andre oplysninger: Green Pine Associated Corporation (Green Pine) har overtaget mange af aktiviteterne i Korea Mining Development Trading Corporation (KOMID). KOMID blev udpeget af Sanktionskomitéen i april 2009 og er DPRK's største våbenhandler og hovedeksportør af produkter og udstyr, der vedrører ballistiske missiler og konventionelle våben. Green Pine er endvidere ansvarligt for omkring halvdelen af de våben og det relaterede materiel, som DPRK eksporterer. Green Pine er pålagt sanktioner for eksport af våben og relateret materiel fra Nordkorea. Green Pine er specialiseret i produktionen af maritime militærfartøjer og forsvarsmateriel såsom ubåde, militærbåde og missilsystemer og har eksporteret torpedoer og teknisk bistand til iranske virksomheder med tilknytning til forsvaret. Dato for udpegelsen: 2.5.2012.« affattes således: »(10) Green Pine Associated Corporation (alias Cho'ngsong United Trading Company, Chongsong Yonhap, Ch'o'ngsong Yo'nhap, Chosun Chawo'n Kaebal T'uja Hoesa, Jindallae, Ku'm- haeryong Company LTD, Natural Resources Development and Investment Corporation, Saeingp'il Company, National Resources Development and Investment Corporation, Saeng Pil Trading Corporation). Adresse: a) c/o Reconnaissance General Bureau Headquarters, Hyongjesan-Guyok, Pyongyang, Nordkorea, b) Nungrado, Pyongyang, DPRK, c) Rakrang No. 1 Rakrang District Pyongyang Korea, Chilgol-1 dong, Mangyongdae District, Pyongyang, Nordkorea. Andre oplysninger: Green Pine Associated Corporation (»Green Pine«) har overtaget mange af aktiviteterne i Korea Mining Development Trading Corporation (KOMID). KOMID blev udpeget af Sanktionskomitéen i april 2009 og er Nordkoreas største våbenhandler og hovedeksportør af produkter og udstyr, der vedrører ballistiske missiler og konventionelle våben. Green Pine er endvidere ansvarligt for omkring halvdelen af de våben og det relaterede materiel, som DPRK eksporterer. Green Pine er blevet gjort til genstand for sanktioner for eksport af våben og relateret materiel fra n. Green Pine er specialiseret i produktion af maritime militærfartøjer og forsvarsmateriel såsom ubåde, militærbåde og missilsystemer og har eksporteret torpedoer og ydet teknisk bistand til iranske virksomheder med tilknytning til forsvaret. Telefonnummer: +850-2-18111 (lok. 8327). Faxnumre: +850-2-3814685 og +850-2-3813372. E-mailadresser: pac@silibank.com og kndic@co.chesin.com. Dato for udpegelsen: 2.5.2012.«
(4)

Under tilberedning af friske overskårne frugter og grøntsager kan enzymatisk aktivitet føre til, at kvaliteten af produkterne bliver dårligere, f.eks. ved brunfarvning og strukturændringer, og til madspild. Der kan anvendes ascorbinsyre (E 300) for at undgå brunfarvning. Dog har ascorbinsyre tendens til at nedbryde cellevæv, hvilket fører til, at frugt og grøntsager efter få dage bliver bløde og mister farven. Anvendelsen af kaliumcarbonat (E 501) giver mulighed for en mere effektiv beskyttelse mod brunfarvning, da det fungerer som stabilisator og surhedsregulerende middel og minimerer den skade, som ascorbinsyren forårsager på vævet.
(4)

Når kaliumnitrat (E 252) oplagres, viser det en udpræget tendens til at klumpe sammen, hvilket besværliggør stoffets anvendelse til forarbejdning af fødevarer. Derfor er et antiklumpningsmiddel nødvendigt med henblik på at sikre et jævnt flow og en korrekt dosering af dette tilsætningsstof. Ansøgeren har dokumenteret, at de godkendte antiklumpningsmidler til kaliumnitrat (E 252) ikke er effektive eller kan afstedkomme uønskede ændringer i pH-værdien og derved indvirke forstyrrende på fødevareforarbejdningsprocessen. Siliciumdioxid (E 551) har derimod vist sig at virke effektivt og uden at reagere med eller påvirke den videre forarbejdning af fødevaren.
BILAG

Punkt 5 i bilag II til forordning (EF) nr. 1107/2009 affattes således:

»5. Lavrisikoaktivstoffer

5.1. Andre aktivstoffer end mikroorganismer

5.1.1. Et aktivstof, der ikke er en mikroorganisme, anses ikke for at være et lavrisikoaktivstof, hvis det har en eller flere af følgende egenskaber:

a) Det er i overensstemmelse med forordning (EF) nr. 1272/2008 klassificeret eller skal klassificeres som en eller flere af følgende: — kræftfremkaldende i kategori 1A, 1B eller 2 — mutagent i kategori 1A, 1B eller 2 — toksisk til reproduktionstoksisk i kategori 1A, 1B eller 2 — hudsensibiliserende i kategori 1 — »forårsager alvorlig øjenskade« i kategori 1 — respiratorisk sensibiliserende i kategori 1 — akut toksisk i kategori 1, 2 eller 3 — specifikt målorgantoksisk i kategori 1 eller 2 — akut og kronisk toksisk for vandmiljøet i kategori 1 på baggrund af relevante standardtest — eksplosivt — hudætsende i kategori 1A, 1B eller 1C.

b) Det er blevet identificeret som et prioriteret stof i henhold til direktiv 2000/60/EF.

c) Det anses for at være hormonforstyrrende.

d) Det har neurotoksiske eller immunotoksiske virkninger.

5.1.2. Et aktivstof, der ikke er en mikroorganisme, anses ikke for at være et lavrisikoaktivstof, hvis det er persistent (halveringstid i jord over 60 dage), eller biokoncentrationsfaktoren er på over 100.

Dog kan et naturligt forekommende aktivstof, der ikke har nogen af egenskaberne i punkt 5.1.1, litra a)-d), anses for at være et lavrisikoaktivstof, selv om det er persistent (halveringstid i jord over 60 dage), eller biokoncentrationsfaktoren er på over 100.

5.1.3. Et aktivstof, der ikke er en mikroorganisme, og som udskilles og anvendes af planter, dyr og andre organismer til kommunikation, anses for at være et lavrisikoaktivstof, hvis det ikke har nogen af egenskaberne i punkt 5.1.1, litra a)-d).

5.2. Mikroorganismer

5.2.1. Et aktivstof, der er en mikroorganisme, kan anses for at være et lavrisikoaktivstof, medmindre det på stammeniveau har udvist multipel resistens over for antimikrobielle stoffer, der anvendes i human- eller veterinærmedicinske lægemidler.

5.2.2. Baculovirus anses for at være lavrisikoaktivstoffer, medmindre de på stammeniveau har udvist skadelige virkninger for insekter uden for målgruppen.«
(1)

Bilag V til forordning (EU) 2016/44 indeholder en liste over skibe, der er udpeget af FN's sanktionskomité i henhold til punkt 11 i FN's Sikkerhedsråds resolution (UNSCR) 2146 (2014). Disse skibe er omfattet af en række forbud i henhold til nævnte forordning, bl.a. forbud mod at laste, transportere eller losse libysk råolie og forbud mod at anløbe havne i Unionens område.
(4)

Det er nødvendigt at indføre regulering på EU-plan for at gennemføre disse foranstaltninger, navnlig for at sikre, at de økonomiske aktører i alle medlemsstater anvender den på samme måde.
158.

Andrey Vladimirovich CHEREZOV (TSCHERESOW) Черезов, Андрей Владимирович

Den Russiske Føderations viceenergiminister. Fødselsdato: 12.10.1967 Fødested: Salair, Kemerovskaya Oblast

Har et medansvar for beslutningen om at overføre gasturbiner, som Siemens Gas Turbine Technologies OOO havde leveret til OAO VO Technopromexport, med henblik på installering på Krim. Denne beslutning bidrager til etablering af en uafhængig energiforsyning for Krim og Sevastopol som et middel til at støtte deres adskillelse fra Ukraine og underminerer Ukraines territoriale integritet, suverænitet og uafhængighed.
(2)

Den Videnskabelige Komité for Forbrugersikkerhed fandt i sin udtalelse af 18. september 2012 (2), som blev revideret den 23. september 2014 (3), at det er sikkert at anvende zinkoxid som farvestof på ikke-nanoform uden overfladebehandling i kosmetiske produkter til påføring på huden. Da indånding af zinkoxidpartikler kan forårsage lungeinflammation efter indånding, fandt komitéen imidlertid også, at anvendelsen af zinkoxid i kosmetiske produkter, hvor forbrugerens lunger kan blive eksponeret for zinkoxid ved indånding, gav anledning til bekymring.
(6)

Navnlig den usædvanligt komplekse og langvarige procedure for omformulering af duftstoffer og forbrugernes bekymringer over ændringen af duftstoffers egenskaber bør afspejles i, at industrien får længere frister end normalt i forbindelse med tilpasninger af produkter. Manifestation af kontaktallergi over for duftstoffer er normalt begrænset til huden. Forbrugere med kontaktallergi over for duftstofallergener er ofte opmærksomme på, at de ikke kan anvende parfumerede produkter på deres hud og kan derfor undgå dem.